32005R0832
L 138/3
JURNALUL OFÍCIAL AL UNIUNII EUROPENE
REGULAMENTUL (CE) NR. 832/2005 AL COMISIEI
din 31 mai 2005
privind stabilirea cantităților excedentare de zahăr, izoglucoză și fructoză pentru Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei,
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei,
având în vedere Regulamentul (CE) nr. 60/2004 al Comisiei din 14 ianuarie 2004 de instituire a unor măsuri tranzitorii în sectorul zahărului în vederea aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană (1), în special articolul 6 alineatul (1) primul paragraf,
întrucât:
(1)
Pentru a evita orice perturbare a piețelor în sectorul zahărului ca urmare a aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei (denumite în continuare „noile state membre”) la Uniunea Europeană la 1 mai 2004, articolul 6 alineatul (2) din Regulamentul (CE) nr. 60/2004 dispune eliminarea de pe piață sub formă de zahăr ca atare sau de izoglucoză, pe spezele noilor state membre în cauză, a cantităților de zahăr ca atare sau de zahăr sub formă de produse transformate, izoglucoză și fructoză care depășesc cantitatea considerată ca fiind un stoc reportat normal la 1 mai 2004.
(2)
Pentru a stabili aceste cantități excedentare, articolul 8 alineatul (2) din Regulamentul (CE) nr. 60/2004 dispune ca noile state membre să comunice Comisiei informații corespunzătoare privind cantitățile produse, consumate, depozitate, exportate și importate, precum și informații privind sistemul stabilit pentru identificarea cantităților excedentare.
(3)
În general, cantitățile excedentare de zahăr sunt considerate ca rezultând din mărirea producției, la care trebuie să se adauge importurile și să se scadă exporturile pentru perioada cuprinsă între 1 mai 2003 și 30 aprilie 2004, comparate cu media acelorași cantități în cursul aceleiași perioade în cei trei ani precedenți. Circumstanțele speciale de constituire a stocurilor au fost, de asemenea, luate în considerare în conformitate cu articolul 6 alineatul (1) litera (c) din Regulamentul (CE) nr. 60/2004, în special scăderea nivelului stocurilor în această perioadă.
(4)
Pe baza comunicărilor noilor state membre, este necesar să se determine cantitățile excedentare de zahăr în conformitate cu această metodă numai pentru Estonia, Cipru, Letonia, Malta și Slovacia.
(5)
Această metodă a fost aplicată pentru determinarea cantităților excedentare de izoglucoză și fructoză. În consecință, nu este necesar să se determine cantitățile excedentare de fructoză și izoglucoză.
(6)
Comitetul de gestionare a zahărului nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Cantitățile de zahăr ca atare sau de zahăr sub formă de produse transformate care depășesc cantitatea considerată ca fiind un stoc reportat normal la 1 mai 2004 și care trebuie să fie eliminate de pe piața comunitară în conformitate cu articolul 6 alineatul (2) din Regulamentul (CE) nr. 60/2004 sunt următoarele:
-
Estonia: 91 464 t;
-
Cipru: 40 213 t;
-
Letonia: 10 589 t;
-
Malta: 2 452 t;
-
Slovacia: 10 225 t.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 31 mai 2005.